**Decizia etapei de încadrare**

**Nr. din 2022**

**DRAFT**

Ca urmare a solicitării de emitere a acordului de mediu, adresată de **Dumitrele D. George-Cătălin Persoană Fizică Autorizată** cu sediul Comuna Obârșia de Câmp, Nr. 18, Str. 1, Jud. Mehedinți, înregistrată la Agenția pentru Protecția Mediului Mehedinți cu nr. 13786 din 16.12.2021 în baza Legii nr. 292/2018 privind evaluarea impactului anumitor proiecte publice și private asupra mediului și a Ordonanței de urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

Agenția pentru Protecția Mediului Mehedinți

***decide***,

ca urmare a consultărilor desfășurate în cadrul ședinței Comisiei de analiză tehnică din data de 13.01.2022 si CAT din 27.01.2022 că proiectul ***,, ÎNFIINȚARE PLANTAȚIE CIREȘ ȘI MĂR - CONSTRUCȚII AFERENTE EXPLOATAȚIEI PE TERENUL INTRAVILAN CURS C-ȚII ÎNSCRIS ÎN CF NR. 51885 UAT OBÂRȘIA DE CÂMP”*,** propus a fi amplasat în județul Mehedinți, in intravilan loc Obarsia de Camp, com Obarsia de Camp .

***nu se supune evaluării impactului asupra mediului.***

**Justificarea prezentei decizii:**

1. **Motivele pe baza cărora s-a stabilit neefectuarea evaluării impactului asupra mediului** sunt următoarele:
2. Proiectul se încadrează în prevederile Legii nr.292/2018 privind evaluarea impactului anumitor proiecte publice și private asupra mediului, Anexa nr.2, la pct.1. Agricultura, silvicultura si acvacultura, lit b) proiecte pt.utilizarea terenului necultivat sau a suprafetelor partial antropizate in scop agricol intensiv;

• proiectul propus nu intră sub incidenţa art.28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr.49/2011, cu modificările şi completările ulterioare,

• proiectul propus intră sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

Titularul a obtinut Avizul de Gospodarire a Apelor nr.16 din 07.04.2021 emise de ANAR – SGA Mehedinti iar conform criteriilor de selecție pentru stabilirea evaluării impactului asupra mediului din Anexa nr. 3 ale aceleiași legi,

***nu se supune evaluării impactului asupra mediului.***

1. **Caracteristicile proiectului**
   1. **Dimensiunea și concepția întregului proiect**

Proiectul propune realizarea construcțiilor aferente unei plantații de cireș și măr în Comuna Obârșia de Câmp, jud. Mehedinți.

Suprafața efectiv plantată a plantației este de 5,39 ha.

Obiectivul proiectului de fata il constituie suprafața de 0,33ha, care va fi folosită pentru desfășurarea activității aferente derulării fluxului tehnologic de exploatare a plantației.

Pe această suprafață se vor amplasa 4 clădiri:

- C1 – Depozitare și garaje

o Regim de înălțime: P

o Suprafața construită C1 = 319,04mp

o Suprafața construită desfășurată C1 = 319,04mp

o Hmax = 5,82m

o H cornișa = 4,83m

- C2 – Birouri, producție și fertirigare

o Regim de înălțime: P+Ep

o Suprafața construită C2 = 250,40mp

o Suprafața construită desfășurată C2 = 351,40mp

o Hmax = 6,81m

o H cornișa = 4,13m

- C3 – Magazin

o Regim de înălțime: P

o Suprafața construită C3 = 24mp

o Suprafața construită desfășurată C3 = 24mp

o Hmax = 4,05m

o H cornișa = 2,55m

- C4 – Rezervor apă

o Regim de înălțime: P

o Suprafața construită C4 = 100,65mp

o Suprafața construită desfășurată C4 = 100,65mp

Pe lângă cele 4 clădiri mai sunt propuse:

- O platformă betonată pentru accesul autovehiculelor și pentru circulațiile din interiorul plantației cu o suprafață de 425,65mp

- Un puț forat care va asigura alimentarea cu apă și pentru irigarea plantației.

- Construirea unui bazin vidanjabil.

- Împrejmuirea suprafeței

Structura rutieră proiectată va avea următoarea stratificaţie:

• 6 cm strat de uzură din beton asfaltic tip BA16;

• 20 cm strat din amestec agregate naturale de carieră sort 0-63, nelegate, executat cu împănare (SR EN 13242);

• 30 cm strat de fundaţie din amestec agregate naturale de balastieră sort 0-63, nelegate (SR EN 13242);

Scurgerea apei pluviale de pe platforme se va face în profil longitudinal prin gurile de scurgere propuse în prin proiect.

Incinta va beneficia de 1 acces din DJ562.

Împrejmuirea întregii proprietăți se va realiza cu gard cu plasă zincată, în vederea controlării accesului în incintă

Indicatori

Suprafaţă construită existent: 0,00mp

Suprafață construită propus: 694,09mp

Suprafață desfășurată existent: 0,00mp

Suprafață desfășurată propus: 795,09mp

P.O.T. existent = 0,00%

P.O.T. propus = 1,47%

C.U.T. existent = 0,000

C.U.T. propus = 0,017

Pe terenul ce face obiectul proiectului se dorește amplasarea unor clădiri care să deservească plantația.

Alimentarea cu energie electrica a consumatorilor din cladirile se va face cu ajutorul panourilor solare fotovoltaice si vor fi alimentate din sala bateriilor de acumulare ce va fi amenajata in cladirea 1, unde se vor realiza racordurile pana la tablourile electric generale aflat in zonele de intrare ale cladirilor .

Linia tehnologica pentru fabricarea si imbutelierea sucurilor va fi alimentata separat cu ajutorul unui grup de curent trifazic de 25 KVA , cu functionare pe motorina .

lluminatul exterior se va realiza cu stalpi de iluminat, prevazuti cu panouri fotovoltaice.

Alimentarea cu apa va fi asigurata cu ajutorul unui foraj de medie adâncime, de aproximativ 40m, cu următoarele caracteristici :

- Adâncimea forajului = Ad foraj = cca. 40m

- Diametrul coloanei definitive = 125mm

- Debit foraj = 2l/s

- Adâncimea de montare a pompei în puț Hpompa = 30m

Pentru alimentarea cu apa a constructiilor apa va fi pompata din putul forat intr-un vas cu capacitatea de 2000 litri iar de aici va fi introdusa in reteaua interioara cu ajutorul unui hidrofor

Apele uzate menajere vor fi colectate intr-un bazin etans vidanjabil din beton, avand un volum de 9mc si va fi vidanjat periodic in functie de necesitati

Pentru executia investitiei se vor amenaja toalete ecologice.

Alimentarea cu apa pentru irigatii va fi asigurata din foraj de unde apa va fi preluata cu o pompa submersibila si refulata in bazinul de stocare de 190 mc. Metoda de udare va fi prin picurare, prin conducte de DHDE cu diametre cuprinse intre 16-40-63 mm.

Prin proiect se vor reamenaja căile de acces pe teren. Incinta va beneficia de 1 acces din DJ562.

Organizarea de șantier presupune amplasamentul de borne şi repere. Antreprenorul va avea obligaţia de a împrejmui provizoriu, pe durata derulării contractului, teritoriul şantierului; aceasta se constituie condiţie obligatorie pentru începerea lucrărilor. Se vor amenaja parapeţi în jurul traseelor şi excavaţiilor deschise, să construiască podeţe provizorii, acolo unde se iveşte necesitatea, pentru a evita accidentele de muncă şi pentru a permite accesul personalului la lucru şi al vehiculelor de fiecare parte a şantierului

|  |  |  |
| --- | --- | --- |
| Nr. pct. | Coordonate puncte contur | |
| x | y |
| 1 | 340.302,99 | 300.510,12 |
| 2 | 340.338,96 | 300.518,13 |

În clădirea destinată producției se va instala o linie industrială pentru producția sucului de fructe, care va deservi plantația de cireș și măr.

Linia industrială pentru producerea sucului de fructe, cuprinde :

- linie de spălare fructe

- tocătoare fructe

- pompă pentru fructe pasate

- presă pneumatică

- filtru de autocurăţare

- recipient pentru suc

- pasteurizator/ dispozitiv pasteurizare

- maşină de îmbuteliat în ambalaje bag in box

- maşină de îmbuteliat în sticle

1. LINIA DE SPĂLARE A FRUCTELOR

Spălarea are rolul de a elimina impurităţile (pământ, praf, nisip), de a reduce într-o măsură cât mai mare reziduul de pesticide şi microflora epifită. Linia de spălare a fructelor este confecţionată în întregime din oţel inoxidabil şi este compusă din mai multe dispozitive:

- dispozitiv de basculare a recipientelor în care sunt depozitate fructele, confecţionat în întregime din oţel inoxidabil, dispozitivul are o unitate hidraulică şi este operat manual;

- dispozitiv de spălare a fructelor, confecţionat în întregime din oţel inoxidabil. Periile sunt montate în interiorul dispozitivului. În procesul de spălare apa curge prin corpul dispozitivului, iar fructele sunt spălate de perii.

- bandă transportatoare pentru sortare, utilizata pentru sortarea fructelor spălate înainte de tocare.

2. TOCĂTOAREA DE FRUCTE

Tocătoarea de fructe este ideală pentru a toca eficient fructele, nici prea grosier, nici prea fin, exact mărimea potrivită pentru a garanta un randament maxim la producerea sucului şi fermentare rapidă la măcinare.

Confecţionată în întregime din oţel inoxidabil de înaltă calitate, tocătoarea de fructe permite o utilizare eficientă şi de durată cu o mentenanţă simplă.

3. POMPĂ PENTRU FRUCTE TOCATE

Pompa este prevăzută cu pâlnie de încărcare, rotor eliptic şi regulator de frecvenţă. Pompa este confecţionată în întregime din oţel inoxidabil. Cantitatea de produs este mişcată de presiune şi nu datorită forţei centrifuge. Pompa este montată pe un cărucior.

4. PRESĂ PNEUMATICĂ

Presa pneumatică pentru fructe este echipată cu un sistem special de drenaj care permite o presare eficientă, putându-se utiliza pentru orice tip de fructe. Aceasta are următoarele specificați:

- confecţionată din oţel inoxidabil;

- bună insonorizare

- cabluri de siguranţă—mobile pe lateral şi fixe în partea din spate

- alimentată de la o tensiune de 400 V trifazică

- vană mare de colectare a sucului prevazută cu roţi pivotante

5. FILTRU DE AUTOCURĂŢARE

Filtrul de auto-curăţare este utilizat pentru a filtra sucul obţinut după presarea fructelor. Acesta are următoarele caracteritici:

- rotorul pompei este fixat pe un cărucior

- este confecţionat din oţet inoxidabil

- filtrul este echipat cu o supapă manuală, care poate fi deschisă pentru evacuare reziduurilor când presiunea atinge 0,6 bari.

- se pot utiliza diferite tipuri de filtre

- capacitate este de 500—2.500 L/h

6. RECIPIENTE COLECTARE SUC

Recipientele pentru colectarea sucului sunt confecţionate în întregime din oţel inoxidabil. Acestea sunt echipate cu:

- uşă superioară rotundă

- suport de scară în partea superioară

- unitate de spălare

- uşi ovale laterale în partea de jos

- ieşire laterală pentru pompă

- conductă de degustare la mijloc

- robinet prelevare probe

- termometru digital

- indicator de nivel din sticlă

7.DISPOZITIV PASTEURIZARE

Pasteurizatorul cu schimbător tubular de căldură este din oţel inoxidabil . Schimbătorul este localizat în apa din boiler (sucul se află în interiorul tubului care este scufundat în apă fierbinte), ceea ce înseamnă o economisire de spaţiu şi o economisire a costului cu energia termică până la 15 – 20 %. Caracteristici:

- controlare automată a temperaturii apei cu termostatul digital

- reglare automată a temperaturii sucului: schimbarea cu uşurinţă a temperaturii cu ajutorul display-ului digital

- curaţirea se realizează simplu şi rapid

- capacitatea depinde de temperatura sucului de la începutul procesului

* 1. **Cumularea cu alte proiecte existente și/sau aprobate:**

in zona nu mai exista alte proiecte de investitii; Capacitatea de producție a liniei de producție suc a fost propusă în funcție de plantația pomicolă, cu o suprafață de 3ha pentru cultura de cireș și 2,39ha pentru cultura de măr, în sistem de cultură superintensiv: 2222 plante la hectar, deci

6666 plante cires pentru suprafata de 3 hectare si

5310 plante mar pentru suprafata de 2.39 hectare.

In perioada de trei ani de implementare propusa a proiectului se va realizeaza infiintarea livezii urmand ca in anii urmatori sa se faca intretinerea acesteia

**2.3 Utilizarea resurselor naturale, în special a solului, a terenurilor, a apei și a biodiversității**

Realizarea proiectului implică un consum de resurse naturale atât în perioada de execuție a lucrărilor (prin ocuparea suprafeței de teren necesare și prin utilizarea materialelor de construcție), cât și în cea de funcționare a activității (prin ocuparea suprafeței de teren).

Resursele naturale folosite în construcție sunt materialele tradiționale pentru tipul de construcții civile realizate cu structură portantă din beton armat, piatra, lemn, apa și energia electrică.

Având în vedere natura investiției propuse, se apreciază faptul că nu vor fi efecte semnificative asupra mediului din punct de vedere al utilizării resurselor naturale.

* 1. **Cantitatea și tipurile de deșeuri generate/gestionate**

Cantitățile de deșeuri generate în perioada de construcție sunt dependente de sistemele constructive utilizate și de modul de gestionare a lucrărilor. Pentru toate deșeurile generate se va realiza sortarea la locul de producere și depozitarea temporară în incintă.

Deșeurile rezultate în urma desfășurării activităților de construcție-montaj sunt următoarele:

* ***deșeuri menajere*** (20 03 01), generate din activitatea muncitorilor; se vor depozita în container și vor fi predate pe bază de contract către serviciul de salubrizare al localității;
* ***deșeuri reciclabile***: deșeuri de hârtie și carton (20 01 01), deșeuri de ambalaje de plastic (15 01 02), pentru care se recomandă colectarea și depozitarea separată, în recipiente adecvate, special destinate, urmând a fi predate către societăți autorizate, în vederea valorificării;
* ***deșeuri de construcții***: pământ și piatră rezultată din excavații (17 05 04), deșeuri metalice (17 04 05), resturi de beton (17 01 01), lemn (17 02 01); fracțiunile reciclabile se vor valorifica prin unitățile autorizate; deșeurile inerte pot fi utilizate ca materiale de umplutură la indicația și cerința autorității locale ce emite autorizația de construire sau pot fi depozitate într-un depozit de deșeuri inerte.

Depozitarea resturilor reciclabile se va face în cadrul incintei, în containere individuale, diferențiate pentru fiecare material reciclabil și se vor stabili termene de ridicare cu o firmă specializată în acest sens.

Funcționarea obiectivului va genera deșeuri de tip menajer și deșeuri de ambalaje. Deșeurile menajere se vor depozita în europubele etanșe, ce vor fi amplasate pe o platformă betonată din cadrul incintei, de unde vor fi evacuate periodic de firma specializată în salubritate, cu care s-a încheiat un contract prealabil.

***Substanțele și preparatele chimice periculoase utilizate:*** nu este cazul***.***

* 1. **Poluarea și alte efecte negative**

Ținând cont de faptul ca se va infiinta o plantatie de cires si mar se preconizează că acest tip de obiectiv nu va avea impact semnificativ asupra calității factorilor de mediu din zona.

***Factor de mediu apă***

Conform caracteristicilor proiectului propus, alimentarea cu apa se va realiza din put forat. Este interzisa evacuarea de ape uzate neepurate sau insuficient epurate in apele de suprafata, in apele subterane sau pe terenuri, fapt pt care se va construi un bazin etans vidanjabil cu V=9 mc, de unde apele uzate menajere vor fi vidanjate

***Factor de mediu aer***

Din punct de vedere al impactului asupra atmosferei, se va înregistra influență asupra calității aerului pe perioada de construcție, ca urmare a excavării și manipulării pământului. De asemenea, mijloacele de transport și utilajele folosite pentru realizarea lucrărilor vor genera poluanți caracteristici arderii combustibililor în motoare (NOx, SOx, CO, pulberi, metale grele, etc.). Regimul emisiilor acestor poluanți este, ca și în cazul emisiilor de pulberi generate de excavări, dependent de nivelul activității zilnice, prezentând o variabilă substanțială de la o zi la alta, de la o fază la alta a procesului de construcție.

O sursă de praf suplimentară este reprezentată de eroziunea vântului, fenomen care însoțește lucrările de construcție. Fenomenul apare datorită existenței suprafețelor de teren expuse acțiunii vântului.

Ținând cont de anvergura investiției, condițiile de dispersie din zonă și de faptul că organizarea de șantier va fi împrejmuită provizoriu, se apreciază că nu vor exista influențe majore, cuantificabile, în ceea ce privește calitatea aerului în zonă.

***Zgomot și vibrații***

În faza de execuție, sursele de zgomot și vibrații sunt produse atât de acțiunile propriu-zise de muncă mecanizată, cât și de traficul auto din zona de lucru.

Aceste activități au un caracter discontinuu, fiind limitate, în general, numai pe perioada zilei.

În cadrul funcționării imobilului nu se produc zgomote și vibrații care să aibă un impact semnificativ asupra factorului uman.

***Factor de mediu sol/subsol***

Se va înregistra impact negativ redus, pe termen scurt, ca urmare a lucrarilor de excavare în zonele ocupate temporar pentru implementarea proiectului.

Asupra solului din zonă se pot înregistra modificări calitative sub influența poluanțlor prezenți în aer. Este însă o lucrare de dimensiuni reduse, fără o dislocare masivă de materiale în zonă, astfel încât nu se preconizează înregistrarea unor influențe cuantificabile în acest sens.

Impactul asupra solului, în zona construibila, se va înregistra pe termen lung - perioada de viață a construcției. Se apreciază însă că în zona respectivă calitatea solului este slabă din punct de vedere al valorificării ca suport biologic pentru biodiversitate, dat fiind antropizarea zonei și traficul rutier din vecinătate.

***Factor de mediu biodiversitate***

Pe amplasamentul proiectului nu exista areale sensibile ce pot fi afectate de proiect.

Impactul asupra vegetatiei din vecinatatea amplasamentului poate fi resimtit in perioada executarii lucrarilor, in cazul cresterii cantitatilor de pulberi sedimentale ce pot avea usoare implicatii asupra vegetatiei, insa date fiind conditiile meteo favorabile din zona, impactul este estimat a fi nesemnificativ.

***Peisajul***

În timpul realizării lucrărilor, peisajul va fi afectat de prezența utilajelor și a echipelor de muncitori, de organizarea de șantier.

Efect de modificare a peisajului actual îl va avea edificarea construcției, dar pe termen lung, pe toata perioada de viață a obiectivului. Nu se va înregistra impact negativ vizual final al obiectivului, dat fiind tipul de proiect și raportarea la caracteristicile zonei.

***Mediul social și economic***

Activitatea propusă nu va avea impact asupra caracteristicilor demografice ale populației locale, nu va determina schimbări majore de populație în zonă.

Proiectul nu se implementeaza in vecinatatea așezărilor umane.

În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzător de lucru cu efecte asupra minimizării timpului necesar pentru implementare.

Lucrările de amenajare ale obiectivului se vor desfășura cu respectarea legislației în vigoare.

**2.6 Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**

* riscul de accidente majore: nu este cazul;
* riscul de dezastre naturale: nu este cazul - terenul amplasamentului proiectului nu este situat în zone cu risc de dezastre naturale;
* riscuri cauzate de schimbările climatice: nu este cazul.

Nu se vor utiliza materiale cu risc pentru om/mediu și titularul de proiect/constructorul va lua măsuri în vederea prevenirii accidentelor.

**2.7 Riscurile pentru sănătatea umană**

Obiectivul propus nu are un caracter special care să-l facă incompatibil cu vecinătățile (fiind construcții civile obișnuite, care vor deservi plantatia de cires si mar).

Principalele elemente legate de impactul realizării și funcționării obiectivului asupra așezării umane și sănătății populației vor fi prezente mai ales în perioada execuției lucrărilor. Pentru diminuarea acestora, au fost prevăzute măsuri atenuatoare ale efectelor.

1. **Amplasarea proiectului**

Terenul pe care vor fi executate clădirile care să deservească plantația este proprietatea beneficiarului și este în prezent liber de construcții.

Terenul are folosința actuală de curs construcții și este destinat realizării construcțiilor aferente unei plantații de măr și cireș

In zona proiectului si in imediata vecinatate nu sunt asezari umane, monumente istorice si de arhitectura, zone de interes national etc. ci numai terenuri agricole.

**3.1 Utilizarea actuală și aprobată a terenurilor**

Conform Certificatului de urbanism nr.354 din 19.11.2021 emis de Consiliul Judetean Mehedinti, in baza PUZ-ului aprobat prin HCL Obarsia de Camp nr.19/31.08.2020 terenul in suprafata de 3107 mp introdus in intravilan prin aprobarea PUZ-ului este inscris in CF nr.51885 si este proprietatea privata a titularului .

**3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia**

Terenul pe care se va construi obiectivul se află în intravilanul com Obarsia de Camp si are categoria de folosinta curti constructii

Pe terenul analizat nu există specii de plante și animale pentru care să fie necesare măsuri speciale de conservare, nefiind incadrat in nicio arie naturala protejata.

**3.3 Capacitatea de absorbție a mediului natural, acordându-se o atenție specială următoarelor zone:**

* + 1. Zone umede, zone riverane, guri ale râurilor: ***nu este cazul*.**
    2. Zone costiere și mediul marin: ***nu este cazul.***
    3. Zonele montane și forestiere: ***nu este cazul.***
    4. Arii naturale protejate de interes național, comunitar, international: nu este cazul
    5. Zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice:nu este cazul
    6. Zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică: nu este cazul
    7. Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: ***nu este cazul.***
    8. Zonele cu o densitate mare a populației: ***nu este cazul****.*
    9. Peisaje și situri importante din punct de vedere istoric, cultural sau arheologic: ***nu este cazul.***

1. **Tipurile și caracteristicile impactului potențial**

Zona poate fi afectată din punct de vedere al factorilor de mediu, pe perioada execuției obiectivului.

Cuantificarea amplorii prognozate a impactului a ținut seama de efectele asupra mediului: direct, indirect, secundar și cumulativ; pe termen scurt, mediu și lung; permanent și temporar; pozitiv și negativ.

* 1. **Importanța și extinderea spațială a impactului**

Nu sunt identificate specii sau habitate de interes.

Se apreciază că populația nu va fi afectată în mod negativ din punct de vedere al calității mediului de construcția propusă, în schimb va beneficia de avantajele îmbunătățirii infrastructurii și, eventual, ale îmbunătățirii calității vieții.

Beneficiarul va avea constant în vedere, indiferent de extinderea estimată a impactului, măsuri pentru evitarea/reducerea potențialelor efecte negative asupra mediului.

* 1. **Natura impactului**

Lucrarile propuse nu presupun un impact major asupra populatiei, deoarece lucrarile se deruleaza pe o perioada scurta de timp - pe perioada autorizatiei de construire, iar activitatea ulterioara se va derula in interiorul cladirii. Zgomotul produs de utilajele utilizate se va produce local si temporar.

Pentru perioada de exploatare, nu vor exista surse de zgomot. La nivelul constructiei, prin masurile de fonoizolare adoptate constructiv se va asigura un nivel optim de zgomot, fapt pt care se apreciază că impactul potențial asupra factorilor de mediu este nesemnificativ.

* 1. **Natura transfrontieră a impactului**

Proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.

* 1. **Intensitatea şi complexitatea impactului**

Se consideră că magnitudinea și complexitatea impactului generat de proiectul propus, atât din punct de vedere constructiv, cât și din punct de vedere funcțional, vor fi reduse și nu vor avea o influență semnificativă asupra factorilor de mediu din zonă.

* 1. **Probabilitatea impactului**

Posibilitatea de apariție a impactului asupra factorilor de mediu, în perioada de execuție, va avea caracter local. Probabilitatea unui impact semnificativ este redusă. Toate utilajele și echipamentele folosite la realizarea prezentei investiții vor avea un grad ridicat de performanță care vor îndeplini toate cerințele de mediu aferente.

* 1. **Debutul, durata, frecvenţa şi reversibilitatea impactului**

În perioada de execuție și de funcționare, impactul potențial asupra populației și sănătății populației, solului, folosințelor și bunurillor materiale, calității și regimului calitativ al apei, calității aerului și climei, generarea de zgomot și vibrații, peisajului și mediului vizual, interacțiunilor dintre elementele de mediu, prezintă următoarele caracteristici:

***În perioada de execuție****:*

* **Durata impactului*:*** impactul este de durată determinată, pe perioada realizării lucrărilor de construcție;
* **Frecvența impactului*:*** lucrările de construcție se vor derula într-o etapă compactă a cărei durată este preconizata a fi de 36 luni;
* **Reversibilitatea impactului*:*** impactul este reversibil, întrucât, ulterior finalizării lucrărilor de execuție, vor fi efectuate lucrări specifice de redare a amplasamentului la starea inițială, și anume: evacuarea organizării de șantier (utilajele și echipamentele de construcție, depozitele temporare, toaleta ecologică); curățarea terenului de pământ, nisip și transportarea în zone reglementate; eliminarea deșeurilor generate de angajații de pe șantier și deșeurile de ambalaje rezultate de la materialele de construcții utilizate.

Măsurile întreprinse cu scopul evitării unor situații accidentale vor impiedica producerea unui impact ireversibil asupra factorilor de mediu.

* 1. **Cumularea impactului cu impactul altor proiecte existente şi/sau aprobate**

Nu este cazul.

**4.8** **Posibilitatea de reducere efectivă a impactului**

Reducerea impactului asupra mediului se realizează respectând condițiile impuse pentru executarea lucrărilor prevăzute de proiect, ***descrise la punctul IV.*** Aplicarea măsurilor de diminuare a impactului generat de realizarea investiției, împreună cu obligația constructorului de a respecta legislația de mediu în vigoare, vor contribui la reducerea oricărui potențial impact asupra mediului.

**5. Observatii din partea publicului** : pe perioada parcurgerii procedurii nu au fost observatii din partea publicului; Publicul a fost instiintat prin anunturi repetate pt depunere documentatie si pt etapa de incadrare

**II. Motivele pe baza cărora s-a stabilit neefectuarea evaluării adecvate:**

Proiectul propus ***nu intră sub incidenţa art. 28 din O.U.G. nr. 57/2007*** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, aprobată prin Legea nr.49/2011si se va implementa in afara oricarei arii naturale protejate

1. **Motivele pe baza cărora s-a stabilit neefectuarea evaluării impactului asupra corpurilor de apă:**

A fost obținut Avizul de Gospodarire a Apelor nr. 16 din 07.04.2021

**Caracteristici proiect:**

1. **Alimentarea cu apă** pentru acest proiect este asigurata din put forat cu adncimea de 40 m.
2. **Apele uzate menajere** se vor evacua in BEV cu V= 9 mc
3. **Apele pluviale** conventional curate provenite de pe clădiri, vor fi colectate prin intermediul jgheaburilor și burlanelor și evacuate liber pe terenul beneficiarului.

**Condiții de realizare a proiectului:** Respectarea conditiilor impuse prin Avizul de Gospodarire a Apelor

* Beneficiarul investitiei va monta in mod obligatoriuapometru la foraj pt contorizarea consumului de apa prelevat
* Lucrarile de executie a forajului sa fie urmarite pe tot parcursul realizarii acestora
* Dupa lucrarile de definitivare a forajului se vor executa pomparile experimentale
* Pentru obtinerea Autorizatiei de Gospodarire a Apelor a folosintei de apa beneficiarul va prezenta la ANAR –SGA MH documentatia definitive a forajului privind executia, definitivarea, rezultatele pomparilor experimentale, debit optim de exploatare in cf cu normele in vigoare.
* Beneficiarul investitiei va adduce la cunostinta ABA Jiu – SGA MH data de începere a execuției lucrărilor, cu 10 zile înainte de aceasta, iar la receptia acestora va invita si reprezentantul ABA Jiu SGA MH.
* Sa respecte recomandarile din studiul hidrogeologic preliminar intocmit si expertizat de INHGA Bucuresti

1. **Condițiile de realizare a proiectului** pentru evitarea sau prevenirea eventualelor efecte negative semnificative asupra mediului:

Lucrările se vor desfăşura pe amplasamentul din comuna Obarsia de Camp respectându-se următoarele prevederi:

* ***Se vor respecta datele şi specificaţiile din documentaţia tehnică precum şi legislaţia de mediu în vigoare;***
* ***Se vor respecta măsurile și condițiile impuse în avizul de gospodărire a apelor;***
* ***Se vor respecta măsurile prevăzute prin proiect în vederea diminuării impactului asupra factorilor de mediu;***
* ***Beneficiarul răspunde de realizarea corectă a lucrărilor propuse, prezentate în Memoriul de prezentare;***
* În perioada de implementare a proiectului se vor adopta măsuri pentru evitarea eroziunii hidraulice a suprafețelor excavate, precum și a materialelor solubile sau antrenabile cu apa;
* Pe perioada de implementare a proiectului se vor utiliza echipamente și utilaje de generație recentă, prevazute cu sisteme performante de minimizare și reținere a poluanților în atmosferă și care să genereze nivele minime de zgomot;
* Utilajele ce vor deservi activitățile desfășurate vor trebui să dețină toate inspecțiile tehnice necesare care să ateste funcționarea corespunzătoare a tuturor echipamentelor ce pot genera scurgeri de lubrifianți sau produse petroliere;
* Se va interzice efectuarea de intervenții la mijloacele de transport și echipamente la locul lucrării pentru a evita scăpări accidentale de produs petrolier și se va achiziționa material absorbant. Se va interveni prompt în cazul scurgerilor de produse petroliere, pentru a evita migrarea lor pe porțiunile de sol;
* În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzator de lucru cu efecte asupra minimizării timpului necesar pentru implementare;
* Activitatea se va desfășura strict în zona avizată prin actele de reglementare obținute pentru investiție. Se interzice ocuparea unor alte suprafețe, necuantificate ca fiind necesare investitiei;
* Suprafețele prevăzute în proiect a fi afectate temporar vor fi reabilitate și redate circuitului inițial. La finalul lucrărilor de construcție nu trebuie să existe pe amplasament alte suprafețe ocupate definitiv decât cele necesare funcționării obiectivului. Nu se vor lăsa pe amplasament depozite de agregate sau de pământ rezultat din excavații;
* Evacuarea ritmică a deșeurilor din zona de generare în vederea evitării formării de stocuri și creșterii riscului amestecării diferitelor tipuri de deșeuri;
* Se va institui evidența gestiunii deșeurilor în conformitate cu H.G. nr. 856/2002, evidențiindu-se atât cantitățile de deșeuri rezultate, cât și modul de gestionare a acestora.
* Alegerea variantelor de reutilizare și reciclare a deșeurilor rezultate, ca primă opțiune de gestionare și nu eliminarea acestora la un depozit de deșeuri;
* Se vor respecta prevederile și procedurile H.G. nr. 1061/2008 privind transportul deșeurilor periculoase și nepericuloase pe teritoriul României;
* Se interzice abandonarea deșeurilor și/sau depozitarea în locuri neautorizate;

*La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor;*

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

**DIRECTOR EXECUTIV,**

Constantin Viorel VISAN

**Șef Serviciu A.A.A.,**  **Întocmit,**

Dragoș Nicolae TARNIȚĂ Marilena FAIER

**Șef Birou C.F.M**

Liviu CĂPRESCU Magda DUMBRAVEANU